Bagi pelakon yang dilahirkan dengan nama sama, lihat Sharifah Husna.

**Sharifah Husna Syed Mustaffa** (lahir 25 Jun 1987) merupakan seorang pelakon, model dan usahawan Malaysia. Beliau memulakan kerjaya awal dalam peragaan Muslimah dan terkenal dengan drama lakonannya seperti *Cinta Tiada Ganti* (2018) dan *Dua Takdir Cinta* (2020).

Kerjaya
-------

Sewaktu bertugas sebagai juruteknologi makmal perubatan, Husna Mustaffa memulakan kerjaya peragaan dengan menghadiri sesi fotografi iklan tudung Jelita Sara yang disiarkan di Astro. Biarpun sesi penggambaran mengambil masa yang lama, pengalaman berlakon dalam iklan tersebut sangat berharga buatnya. Husna kemudian terpilih sebagai model untuk butik pakaian dan tudung secara dalam talian.

Kerjaya lakonannya bermula apabila penerbit dan pemilik Global Station, Zaitun Mohd Jiwa menawarkan peluang berlakon tanpa menghadiri uji bakat, namun terus diberikan skrip. Drama pertamanya bersama Global Station ialah *Isteri Tuan Ihsan* (2016). Bermula dari situlah beliau mula berjinak-jinak dalam bidang lakonan. Di bawah bimbingan pelakon senior Zul Huzaimy, Husna mengikuti kelas lakonan untuk untuk mempelajari asas seni lakonan. Beliau kemudian membintangi beberapa siri drama TV termasuk *Cinta Tiada Ganti*, *Kan Kukejar Cinta Kamu*, *Kerana Dia Manusia Biasa* dan *Dua Takdir Cinta*.

Kehidupan peribadi
------------------

Husna dilahirkan di Johor Bahru dan merupakan anak kedua daripada empat beradik. Beliau telah berkahwin dan dikurniakan dua anak. Husna memilih untuk tidak dedahkan identiti suaminya.

Filemografi
-----------

### Drama

| Tahun | Tajuk | Watak | Saluran TV |
| --- | --- | --- | --- |
| 2016 | *Isteri Tuan Ihsan* |  | Astro Ria |
| 2018 | *Cinta Tiada Ganti* | Azura | Astro Prima |
| *Kan Kukejar Cinta Kamu* | Nia | Astro Ria |
| 2019 | *Kerana Dia Manusia Biasa* | Nur Aisyah | TV3 |
| *Hati Yang Tersakiti* | Nina |
| *Aku Yang Kau Tinggalkan* | Hajar | TV1 |
| 2020 | *Dua Takdir Cinta* | Lisa | Astro Prima |
| 2021 | *Jodoh Tersasar Alamat* | Nasya | TV1 |
| *Mencari Kiblat Cinta* | Qurratul Danira | TV Okey |
| *Sepi Itu Pasti* | Nadia | TV AlHijrah |
| 2022 | *Hati Yang Dikhianati* | Husna | Astro Prima |
| *Kerana Cinta Itu Ada* | Aina | TV3 |
| 2023 | *Saya Tunggu Awak* | Hayati | TV1 |
| *Bukan Cinta Sempurna* | Hajar | Astro Ria |
| *Syurga Itu Bukan Mudah* | Peguam Aileen |
| *Kami Orang KL* | Haiza | TV3 |

### Telefilem

| Tahun | Tajuk | Watak | Saluran TV |
| --- | --- | --- | --- |
| 2023 | *Canting* |  | TV1 |

Rujukan
-------

1. ↑  Siti Zurina (10 Jun 2019). "Dulu model Muslimah, kini bergelar pelakon, populariti Husna Mustaffa setanding selebriti berhijab lain". Hijabista. Dicapai pada 29 Januari 2020.
2. 1 2  Nurul Ain Mohd Hussain (20 April 2015). "Bijak bahagi masa resipi kejayaan Husna". mStar Online. Diarkibkan daripada yang asal pada 2016-04-08. Dicapai pada 29 Januari 2020.
3. ↑  Ridzuan Abdul Rahman (27 Januari 2021). "Uji bakat terus dapat skrip". Harian Metro. Dicapai pada 29 Januari 2021.
4. ↑  Zaidi Mohamad (27 Januari 2021). "Status kahwin tak halang popular". Berita Harian. Dicapai pada 29 Januari 2021.

Pautan luar
-----------

* Husna Mustaffa di Twitter
* Husna Mustaffa di Instagram